

**UAB „TOKSIKA“ VIEŠO ELEKTRONINIO AUKCIONO BŪDU PARDUODA ADMINISTRACINES PATALPAS, ADRESU ANTAKALNIO G. 42-41, VILNIUS, KARTU SU POŽEMINIU GARAŽU NR. 3.**

**Parduodamo Turto informacija**: negyvenamosios administracinės–komercinės patalpos (unikalus Nr. 1399-9007-4014:0044), bendras plotas 181,09 kv. m., kambarių/patalpų skaičius – 8, Antakalnio g. 42-41, Vilnius. [Žemėlapis](https://maps.app.goo.gl/xVz9QLXkDCuiQSvX6).

Administracinės patalpos parduodamos su baldais bei požeminiu garažu Nr. 3 (unikalus Nr. 1399-9007-4014:0047, bendras plotas 15,56 kv. m.), esančiu adresu Antakalnio g. 42, Vilnius.

Administracinės–komercinės patalpos parduodamos su jose esančiais baldais, sumontuota oro kondicionavimo įranga ir požeminiu garažu. Patalpos yra 4 aukštų, 1999 m. statybos, plytų mūrų daugiabutyje. Patalpos yra mišriame pastate, kuriame vyrauja gyvenamosios ir negyvenamosios patalpos. Šalia pastato yra nedidelė automobilių parkavimo aikštelė. Pastatas lokalizuotas šalia Antakalnio gatvės. Pastate įsikūrusios parduotuvės, vaistinė, stomatologijos klinika, įvairios įmonės. Patekimas į pastatą – iš Antakalnio gatvės pusės. Apylinkėse vyrauja gyvenamosios ir komercinės paskirties objektai, šalia prekybos centrai, lankytini kultūros objektai, švietimo įstaigos. Privažiavimas geras, asfalto keliu, šalia parkavimo vietos.

*Kitos aukciono sąlygos*: Aukciono organizatorius neteikė, neteikia ir neteiks jokių tiesioginių ar netiesioginių rašytinių ar žodinių pareiškimų ar garantijų dėl parduodamo turto būklės ir kokybės, įskaitant, bet neapsiribojant, jokių garantijų dėl parduodamo turto vertės, būklės, atitikimo teritorijų planavimo, statybos, aplinkos apsaugos ir kitiems teisės aktų reikalavimams ar tinkamumo naudoti tam tikrai paskirčiai, išskyrus pareiškimus ir garantijas bei dokumentus ir/ ar pažymas, kuriuos privaloma pateikti pagal galiojančius Lietuvos Respublikos teisės aktus su tikslu sudaryti ir notariškai patvirtinti turto pirkimo-pardavimo sutartį. Be to, neteikiamos jokios garantijos dėl inžinerinių tinklų bei bet kokių kitų komunikacijų buvimo, galimybės juos įrengti ir/ ar prie jų prisijungti.

UAB „Toksika“ dokumentai, kuriais vadovaujantis vykdomas pirkimas:

1. Nereikalingo arba netinkamo (negalimo) naudoti turto pardavimo tvarkos aprašas – [spausti čia](https://toksika.lt/wp-content/uploads/2025/03/TOKSIKA-turto-pardavimo-tvarkos-aprasas-2025.03.06.pdf).
2. UAB „Toksika“ organizuojamų elektroninių aukcionų vykdymo informacinių technologijų priemonėmis tvarkos aprašas – [spausti čia](https://toksika.lt/wp-content/uploads/2024/02/Tvarkos-aprasas-del-elektroniniu-aukcionu-vykdymo-.pdf).

Dalyviai parduodamą Turtą gali apžiūrėti adresu: Antakalnio g. 42-41, Vilnius. Dėl turto apžiūros kreiptis į projektų vadovę Ievą Paunksnytę-Markevičienę, tel. +370 640 32056, el. p. i.paunksnyte@toksika.lt. Objektų apžiūros organizuojamos iš anksto individualiai suderinus laiką.

**Pradinė Turto pardavimo kaina** – 446 500 (keturi šimtai keturiasdešimt šeši tūkstančiai penki šimtai) Eur.

**Mažiausias kainos didinimo intervalas** – 200 (du šimtai) Eur.

**Aukciono dalyvio garantinis įnašas** – 5 % nuo pradinės Turto pardavimo kainos.

Aukciono dalyvio registravimo mokestis netaikomas.

Vadovaujantis Lietuvos Respublikos pridėtinės vertės mokesčio įstatymo 32 straipsnio 1 dalimi, parduodamas nekilnojamasis turtas nėra apmokestinamas PVM.

Aukcionas vykdomas informacinių technologijų priemonėmis interneto svetainėje <http://www.evarzytines.lt> Aukciono nuoroda:

<https://www.eaukcionai.lt/evs/pages/auction.do?id=303854&number=285995>

Aukciono dalyvio garantinis įnašas turi būti sumokėtas, iki dokumentų pateikimo registruotis į aukcioną, į Pardavėjo banko sąskaitą Nr. LT907300010002397925, esančią Swedbank AB, banko kodas 73000. Dalyvis, registruodamasis į Aukcioną, turi pridėti dalyvio garantinio įnašo apmokėjimą patvirtinantį dokumentą.

SVARBU. Mokėjimo pavedimo paskirtyje nurodyti: **Už elektroninį aukcioną Nr. 285995**

**Registracijos į aukcioną pradžia: 2025-03-26 00:00:00,**

**Registracijos į aukcioną pabaiga: 2025-04-18 23:59:59.**

**Aukciono pradžios data: 2025-04-23 09:00:00,**

**Aukciono pabaigos data: 2025-04-24 13:59:59.**

Su aukciono laimėtoju turto pirkimo-pardavimo sutartis turi būti sudaryta per 14 (keturiolika) darbo dienų nuo aukciono pabaigos. Dalyvis pasiūlytos visos Turto kainos, nurodytos dalyvio pasiūlyme ir Dalyvio garantinio įnašo skirtumą turės sumokėti į Pardavėjo banko sąskaitą Nr. LT907300010002397925, esančią Swedbank AB, banko kodas 73000, ne vėliau kaip per 14 (dešimt) kalendorinių dienų nuo turto pirkimo-pardavimo sutarties sudarymo dienos, jeigu šalys nesusitars kitaip.